Капацитет дворане је 17.600 места, односно 19.250 за потребе кошаркашких утакмица. Међутим, ако је потребно дворана може примити и 20.000 места за кошаркашке догађаје. Реновирање дворане је завршено 30. јуна 2004, а званично је отворена пред почетак Олимпијских игара 10. августа 2004. Од 10. ДО 20. маја 2006. Олимпијска дворана је била место одржавања Еуросонга, после победе у прошлој Песми Евровизије 2005. Од 4. до 6. маја 2007. била је домаћин Фајнал фора Евролиге. У децембру 2007. ФИБА је доделила Олимпиjској дворани организацији квалификација у кошарци за Летње олимпијске игре 2008. у Пекингу. На квалификационом турниру на учествовало је 12 екипа, међу којима је пласман на Олимпијске игре изборила домаћа репрезентација Грчке.